
Par Alūksnes novada pašvaldības nekustamā īpašuma "Liepnas Patvēruma meklētāju centrs" Liepnā, Liepnas pagastā, Alūksnes novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Alūksnes novada pašvaldības īpašumā esošo nekustamo īpašumu "Liepnas Patvēruma meklētāju centrs" (nekustamā īpašuma kadastra Nr. 3668 010 0548) – zemes vienību (zemes vienības kadastra apzīmējums 3668 010 0545) 0,7578 ha platībā un trīs būves (būvju kadastra apzīmējumi 3668 010 0284 003, 3668 010 0284 004 un 3668 010 0284 013) – Liepnā, Liepnas pagastā, Alūksnes novadā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot valsts pārvaldes funkcijas – migrācijas un patvēruma politikas īstenošana – izpildei un patvēruma meklētāju izmitināšanai;
· 2.2. bez atlīdzības nodot Alūksnes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minētās funkcijas īstenošanu.

